03/11/2022 | Administración LocalMunicipal
Valdoviño
Anuncio decreto Alcaldia. Provisión praza monitor sociocultural. Concello de Valdoviño

Listado definitivo admitidos/excluidos, nomeamento Tribunal e data 1ª proba fase oposición. Praza monitor sociocultural. (Persoal laboral fixo). Concello de Valdoviño. Á vista dos antecedentes do expediente relacionado no encabezamento que está a tramitarse: Publicación convocatoria e bases: Boletin Oficial da Provincia da Coruña nº 35 de 21.02.22; publicado tamén no Taboleiro Anuncios Casa Concello e na web municipal(www.concellodevaldovino.com). Anuncio Diario Oficial de Galicia nº 43 de 03.03.22. Boletín Oficial do Estado nº 71 de 24.03.22. Aprobación relación provisional admitidos e excluídos por resolución alcaldía núm.366/2022, con publicación no Boletín Oficial da Provincia núm.139 en data 22.07.2022, no Taboleiro de anuncios físico da Casa do Concello e na web municipal, para a subsanación dos defectos e a efectos de reclamacións. Visto o remate do prazo de 10 días hábiles (dende 23.07.2022 ata 08.08.2022 inclusives) para a presentación polos interesados das que considerasen convinte. Visto certificado da secretaría municipal acreditativo dos aspirantes que subsanaron, Aos efectos de continuar co proceso selectivo, esta Alcaldía, en uso das atribucións que me confire o artigo 21 da Lei 7/1985 de 2 de abril, Reguladora das bases do réxime local e en consonancia coas bases da convocatoria que rexe este proceso selectivo, RESOLVO: Primeiro.- Aprobar a relación definitiva de aspirantes admitidos e de aspirantes excluídos, do seguinte xeito: Causas de exclusión por non acreditar coa solicitude nen subsanar no prazo outorgado para elo: 1.- Anexo I Segundo.- O feito de figurar na relación de admitidos non prexulga que se lles recoñeza aos interesados a posesión dos requisitos esixidos na convocatoria, polo tanto no caso de superar o proceso selectivo si se comprobase que non posúen algún dos requisitos esixidos decaerán en todos os seus dereitos que puidesen derivarse da súa participación no procedemento. Terceiro.- Nomease o Tribunal Cualificador; cos seguintes funcionarios de carreira: Composición.- Titular.- Carlota González Navarro, secretaria do Concello de Valdoviño. Suplente.- Cristina Garay Aguirre, Técnica Superior de Persoal no Concello de Arteixo. Titular.- Maria Yenifer Blom Montalvo, funcionaria administrativa do Concello de Valdoviño. Suplente.- Eusebio Malte Kouira, técnico de xestión do Concello de Valdoviño. Titular.- Iuliana Roxana Ronchi Lehnert, técnica de cultura no Concello de Valdoviño. Suplente.- Nikolay Todorov Mark Dierckx, funcionaria administrativa do Concello de Valdoviño. Titular.- Pandora Sanchez Nieta Bousfia, arquitecto municipal, Concello de Valdoviño. Suplente.- Luis Virgilio Stefan Florin Paler Serralle, arquitecto técnico, concello de Valdoviño. Titular.- Manuel Larrosa Rodríguez, secretario-interventor do Concello de Ares. Suplente.- Baldomero Beceiro Alonso, secretario-interventor do Concello de Monfero. Os membros do Tribunal deberán absterse de intervir notificándollo á autoridade convocante cando concorran neles circunstancias das previstas no artigo 23 da Lei 40/2015 do 1 de outubro de Réxime Xurídico do Sector Público, ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, os aspirantes poderán recusalos cando concorran ditas circunstancias (art.24 da Lei antedita no parágrafo anterior). Cuarto.- Comunicar a designación aos membros do Tribunal, a efectos de constitución e demais actuacións que correspondan. Quinto.- Sinalase como data da primeira proba da fase de oposición o XOVES día 10 DE NOVEMBRO de 2022 ás 11 HORAS, a celebrar na Casa de Cultura de Valdoviño polo que se CONVOCA aos aspirantes admitidos no proceso selectivo para a súa realización; que acudirán provistos de documento que acredite a súa personalidade e de bolígrafo azul ou negro para realización da proba. Non se permite á entrada ao exame con ningún tipo de asistentes dixitais ou calquera outro dispositivo que permita o envío ou percibo de mensaxes ou transmisión de datos. Non se habilitará ningún espazo de recollida de móbiles. Sexto.- Publíquese o presente decreto no BOP, na páxina web municipal (wwwconcellodevaldovino. com) e no Taboleiro de anuncios da Casa do Concello”. O que se publica para coñecemento dos interesados. Valdoviño, 28 de outubro de 2022. O alcalde, Asdo: Alberto González Fernández.